

**REPUBLIKA HRVATSKA**

**VARAŽDINSKA ŽUPANIJA**

**OPĆINA VELIKI BUKOVEC**

**OSNOVNA ŠKOLA VELIKI BUKOVEC**

**ŠKOLSKI ODBOR**

KLASA: 007-04/24-01/1

URBROJ: 2186-140-07-24-3

Veliki Bukovec, 11.1.2024.

 **ZAPISNIK**

s 30. sjednice Školskog odbora održane 11. siječnja 2024. elektronskim putem temeljem članka 57. Statuta Osnovne škole Veliki Bukovec, u trajanju od 10 do 17 sati.

Sjednici prisutni članovi ŠO: Marinka Mlinarić, Marina Rajh, Dalida Sever, Snježana Gložinić i Jasenka Zdelar

Sjednici nisu prisutni: Patricija Friščić

**DNEVNI RED:**

1. Verifikacija Zapisnika s prethodne sjednice
2. Suglasnost Školskog odbora za raspisivanje natječaja za zakup školske sportske dvorane
3. Suglasnost za zapošljavanje učitelja/ice engleskog jezika
4. Ostalo

Dnevni red jednoglasno se usvaja.

Ad. 1.

*Verifikacija Zapisnika s prethodne sjednice*

Prisutni su upoznati sa Zapisnikom s prethodne sjednice Školskog odbora (u daljnjem

tekstu ŠO). Primjedaba nije bilo te se takav jednoglasno usvaja.

Ad. 2.

*Suglasnost Školskog odbora za raspisivanje natječaja za zakup školske sportske dvorane*

Svi prisutni članovi ŠO suglasni su sa raspisivanjem natječaja za zakup školske sportske dvorane za školsku godinu 2023./2024. te ŠO na temelju toga donosi odluku o raspisivanju javnog natječaja za zakup školske sportske dvorane. Članica ŠO Jasenka Zdelar imala je prijedlog oko dopuna samog teksta natječaja koji su prihvaćeni i dodani.

Ad.3.

*Suglasnost za zapošljavanje učitelja/ice engleskog jezika*

Predstavljanje kandidata:

Ivan Konjić iz Petrijanca, Vladimira Nazora 83, po struci  magistar edukacije engleskog jezika i književnosti, magistar pedagogije podnio je pravodobnu i potpunu prijavu na javni natječaj objavljen 11. prosinca 2023. godine na mrežnoj stranici škole i oglasnoj ploči Hrvatskog zavoda za zapošljavanje. Postupak procjene i vrednovanja kandidata održan je 3.siječnja 2024 godine. Postupku vrednovanja pristupio je Ivan Konjić kao jedini kandidat u postupku natječaja. Nakon provedenog razgovora (intervjua) Povjerenstvo je sastavilo listu kandidata za radno mjesto učitelja/ice engleskog jezika te je kandidat Ivan Konjić ostvario maksimalan broj bodova (10).

*Ravnateljica Željka Marković - Bilić predlaže  kandidata Ivana Konjića za zaposlenje na radnom mjestu učitelja engleskog jezika.*

Svi prisutni članovi ŠO dali su svoju suglasnost za zapošljavanje Ivana Konjića na radno mjesto učitelja engleskog jezika u Osnovnoj školi Veliki Bukovec.

Ad.4.

*Ostalo*

*Imenovanje povjerenstva za provedbu postupka natječaja za zakup školske sportske dvorane*

Svi prisutni članovi ŠO složili su se sa predloženim tročlanim Povjerenstvom u sljedećem sastavu:

1. Željka Marković – Bilić, ravnateljica OŠ Veliki Bukovec
2. Ružica Bačani, računovotkinja OŠ Veliki Bukovec
3. Simona Tržec, tajnica OŠ Veliki Bukovec

Na temelju toga ŠO donosi Odluku o imenovanju Povjerenstva za provedbu postupka natječaja za davanje u zakup školske sportske dvorane.

Ostalih pitanja i primjedaba nije bilo.

Sjednica je trajala u vremenu od 10:00 do 17:00 sati.

Privitci:

1. Odluka o raspisivanju javnog natječaja za davanje u zakup školske sportske dvorane
2. Odluka o imenovanju povjerenstva za provedbu natječaja za davanje u zakup školske sportske dvorane
3. Očitovanja članova Školskog odbora elektronskim putem koji su sastavni dio ovog Zapisnika

 Zapisnik sastavila: Predsjednica Školskog odbora: Simona Tržec Marinka Mlinarić